
Központi orvosi ügyelet

„Az élet rövid, a mesterség hosszú, az alkalom elillan, a tapasztalás csalóka, az ítéletalkotás nehéz. Nemcsak arra van szükség, hogy mi magunk helyesen cselekedjünk, hanem tennünk kell róla, hogy maga a beteg, segédeink és a körülmények is részt vegyenek a gyógyítás munkájában.”

(Hippokratész)
Mottónk: „ A minőség életet ment!”

Kiemelt céljaink:

· betegek elégedettségének fokozása

· a cég gazdasági stabilitásának megtartása

· betegellátás minőségének nemzetközi normákhoz való igazítása

· gyógyítási folyamatok hatékonyságának fokozása

· eredményes és jövőbe mutató humán erőforrás gazdálkodás megvalósítása

· az erőforrások optimális kihasználásában

· a strukturális feltételrendszerünk tervezett, betegeink és a társadalom igényeihez alakuló fejlesztésben

· a modern informatika által támogatott információs rendszer működtetésében látjuk.

Céljaink elérésének garanciái

· a minőségirányítási, szervezeti és működési rendszerünk folyamatos fejlesztésében

· az etikus betegközpontú gyógyítás színvonalának folyamatos javításában

· kimagasló szakmai ismeretekkel és tapasztalatokkal rendelkező, úgy saját, mint kapcsolódó belső, illetve külső területek munkájával szemben igényes munkatársak alkalmazásában

· a képzés és továbbképzés ösztönzésében

· a minőségi munka elismerésében

Az orvosi ügyelet szervezésében figyelmet fordítunk arra, hogy eszközeink, gyógyszerkészítményeink a mindenkori ellátási protokolloknak megfeleljenek. 

Valamennyi eszközünk és gyógyszerkészítményünk a sürgősségi ellátásban is rendszeresített és használt. 

Törekvésünk az, hogy szakmailag a sürgősségi ellátásban közel azonos készítmények legyenek az orvosi ügyeleten, is mint más sürgősségi ellátó rendszerben, illetve eszközeink megfeleljenek a nemzetközi elvárásoknak is.

· Munkatársaink az új elvárásoknak próbálnak megfelelni, ami az ISO-minőségügyi rendszer leírásunkat, valamint szakmai folyamatleírásainkat követi. 

· 2013. év végén ismét sikerrel zárult az éves minőségügyi auditációnk.

· 2014-ben a Magyar Egészségügyi Ellátási Standardok szerinti tanúsítás, valamint a betegbiztonsági akkreditáció a célunk.

Az Emergency Service Kft. belső szabályozását tekintve, valamint a folyamatos szakhatósági elvárásoknak megfelelően, megtervezzük az újabb folyamatleírások és dokumentumok kialakításának szükségességét. Ezek által, együttesen a továbbiakban tovább emelhető a szakmai színvonal. 


Dolgozóinknak minden évben szakmai továbbképzésen kell részt venniük, melyet a cég helyben, térítésmentesen szervez részükre.

A cég vezetősége évente többször értekezletet, találkozót szervez az ügyeletvezetők, illetve a dolgozók részére, ahol megvitathatók, egyeztethetők az ország különböző pontjain működő egységek szakmai tapasztalatai, esetleges felmerülő problémái. 

Személyzet szakmai háttere kimagasló. Összeszokott team munka folyik a vezetőség által támasztott szigorú írásos protokollok betartásával. Ennek is köszönhetően az írásos panaszmegkeresések aránya az ellátott betegforgalomhoz képest elhanyagolható.

Az esetlegesen felmerülő problémák mindegyikét megnyugtatóan rendeztük és a szükséges intézkedéseket, a konklúziók levonása után meghoztuk, szükség esetén a belső szabályozást módosítottuk.

Az ügyelet munkája ellen, említést érdemlő panasz nem érkezett.

 A lakosság a sürgősségi ügyeletet gyakran a háziorvosi rendelés meghosszabbításának gondolja evvel leterhelve azt és megvonva a lehetőséget a sürgős esetek azonnali ellátásától.

Nagyon fontosnak tartjuk, hogy az ügyelet képes, legyen a tényleges sürgősségi ellátás megadására, ne csak az eszköztár alapján, hanem a szakmai hozzáértés és emberi hozzáállás alapján is. 

 
Gyógyszerellátottság magas szintű és folyamatos. Felhasználás és igény szerinti az ellátás, ami megfelel a sürgősségi betegellátás protokolljaiban használatos szerekkel. Rendszeresített gyógyszerkészítményeinket folyamatosan módosítjuk az érvényes szakmai protokolloknak megfelelően. Jelenleg az országban nagyobb és naprakészebb gyógyszerválasztékkal rendelkező ügyeletekről nem tudunk.
Az elmúlt, évek tapasztalata alapján elmondható, hogy az orvosi ügyelet működése szakmai szempontból rendben zajlott.

2013. év változásai

Cégünk 2012-ben akkreditált oktató-képzőhellyé vált, így az orvosok és szakdolgozók kreditpontos továbbképzéseinek szervezését, lebonyolítását a jelenlegi gazdasági helyzethez igazítva, gyakorlatilag házon belül tudjuk szervezni.

Pályázati úton a 216/2011.Korm.rendelet alapján, szinte az összes ügyeleteinkben nagy értékű (ekg, defibrillátor, számítógép konfiguráció..) eszköz cserét tudunk végrehajtani.

Gépjármű parkunkat folyamatosan frissítjük. Elmúlt időszakban is öt új gépjárművet állítottunk szolgálatba.
Az előző évi időszakhoz viszonyítva a betegforgalom érdemben nem változott.

Írásbeli szakmai jellegű panasz a beszámoló időszakában nem merült fel. Az ügyelet működése a jogszabályban foglaltaknak mindenben megfelel.

Az orvosi bérezések piaci viszonylatban jelentős emelkedést mutattak. Ennek oka egyrészről az egyre fokozódó munkaerőhiány, másrészről pedig az egészségügyi ágazaton belül végrehajtott aránytalan bérrendezés. 
Társaságunknak dolgozók felé lejárt tartozása nincs, a NAV és egyéb szállítók felé 30 napon túli tartozásunk nincs. 

Tulajdonosi szerkezetben történt változás és gazdasági érdekek miatt az Emergency Service Kft. csatlakozott az Inter-Ambulance cégcsoporthoz, amelynek a tagjai mind nemzeti mind nemzetközi viszonylatban jelentős eredményeket és fejlődést tudtak felmutatni. A cégcsoport jelenleg több mint 70 telephelyen, 14 megyében és a fővárosban a lakosság több mint 20 %-át látja el, Magyarország legjelentősebb orvosi ügyeleti szolgáltatója, de a cégcsoport érdeme – többek között – hogy, az országban egyedüli magánszolgáltatóként üzemeltetnek MICU rohamkocsit, saját tulajdonú fővárosi irodaházzal, céges üdülőközponttal rendelkeznek. A csatlakozás révén hatékonyabbá és biztonságosabbá tudtuk tenni az Emergency Service működését, az együttműködésnek semmiképp nem célja a kft megszüntetése, elért sikereinek, szintjének csökkentése. A cég vezetője a cégcsoporton belül továbbra is érdemi munkát vállal, több évtizedes tapasztalatával – az Emergency Service önállósága mellett – segíteni fogja a cégcsoport működését és fejlődését vezérigazgató-helyettesei beosztásban.
A cégcsoport tagjai jelenleg az Inter-Ambulance Zrt., az  International Emergency Service Kft., az Inter-Medic Ingatlanhasznosító Kft., az Inter-Európa Mentőszolgálat Kiemelten Közhasznú Nonprofit Kft., a Reál-Med Kft., az Emergency Service Kft., Békés-Medical Kft. és a MorrowMedical Zrt.. 

A fentiek alapján kérem beszámolónk elfogadását!
Részletes, településenkénti statisztika a mellékletekben.
Budapest, 2014. szeptember 08.
Tisztelettel:

                                                                                                      Rédei József

                                                                                                  ügyvezető igazgató
 www.emergencyservice.hu     ***    www.interambulance.hu


